ئامبەدکار

بھیمرۆ ڕامجی ئامبەدکار (؛ ) سیاسەتوان، چالاکوان و ئابوورناسی ھیندی بوو کە گرنگییەکی تایبەتی لە مێژووی ھیندی سەدەی بیستەمدا ھەیە. ئەو، لەگەڵ کەسانێک وەک گاندی و تاگۆر، بە یەکێک لە کەسایەتییە دامەزرێنەرە گرنگەکانی ھیندی دوای ئیستیعمار دادەنرێت. ئامبەدکار لە نووسینەوەی دەستووری کۆماری ھینددا ڕۆڵی سەرەکیی ھەبوو و یەکەم وەزیری یاسا و دادی ھیندی سەربەخۆ بوو. ھەروەھا کاریگەرییەکی زۆری لەسەر بزووتنەوەی دالیت لە ھینددا بوو کە داوای مافی بەرابەری بۆ ھەمووی کاستەکانی ھیند، بەتایبەت کاستی ژێرچەوساوەی دالیت، دەکرد. ئامبەدکار خۆی لە کاستی دالیت بوو. بۆ ڕووبەڕووبوونەوەی سیستەمی کاست لە ئاخری عومریدا دەستبەرداری ئایینی ھیندوویزم بوو و چووە سەر ئایینی بوودا.

 سەرچاوەکان 

 بەستەرە دەرەکییەکان 

پۆل:دەرچووانی زانکۆی لەندەن
پۆل:لەدایکبووانی ١٨٩١
پۆل:مردووانی ١٩٥٦
پۆل:دامەزرێنەرانی ئایینەکان
پۆل:چالاکوانە ھیندییەکان لە پاراستنی مافەکانی ژنان
پۆل:وەزیرانی داد